**Správa o výsledku následnej finančnej kontrole**

**za II. polrok 2012**

Kontrolná činnosť hlavnej kontrlórky obce Štvrtok na Ostrove v II. polroku 2012 bola vykonávaná v zmysle zákonov č. 502/2001 Z. z. o finančnej kontrole a vnútornom audite v znení neskorších predpisov, zákona č. 369/1990 Zb. o obecnom zriadení v znení neskorších predpisov.

Miesto výkonu kontroly: Obecný úrad Štvrtok na Ostrove a Jedáleň pri MŠ

Kontrolované obdobie: II. polrok 2012

Kontrolná činnosť bola zameraná na :

* Kontrola plnenia prijatých uznesení Obecným zastupiteľstvom za II. polrok 2012.
* Finančná kontrola dodržania čerpania rozpočtu v školskej jedálni pri MŠ za rok 2012.
* Kon­trola do­dr­žia­va­nia usta­no­vení Zák. 211/2000 Z.z v plat­nom znení- zverejňovanie zmlúv, faktúr, objednávok, vedenie centrálnej evidencie a vykonávanie registre došlých žiadostí
* Správa k stavu pl­ne­nia príj­mov a čer­pa­nia vý­dav­kov roz­počtu obce so sta­vom k 31.12.2012
* Ostatná kontrolná činnosť: Kontrola opodstatnenosti vyraďovania majetku obce v spolu práci s príslušnou komisiou

**Bod č. 1**

K pravidelným činnostiam hlavného kontrolóra patrí aj kontrola plnenia uznesení z jednotlivých zasadnutí obecného zastupiteľstva. Kontrola plnenia uznesení prijatých obecným zastupiteľstvom bola vykonaná za obdobie od 01. 07. 2012 do 31. 12. 2012. Zo zasadnutí bolo prijatých v počte 31 uznesení. Kontrolu bolo zistené, že všetky uznesenia prijaté v II. polroku 2012 boli splnené. Vyhodnotenia prijatých úloh z predchádzajúcich zasadnutí boli vykonávané starostom obce pravidelne. V sledovanom období obecné zastupiteľstvo zasadlo 2-krát. V rámci nich prijalo uznesení nasledujúci závermi:

- v časti berie na vedomie bolo prijatých 24 uznesení,

- v časti poveruje boli prijaté 3 uznesenia,

- v časti ruší boli prijaté 1 uznesenie,

- v časti schvaľuje bolo prijatých 25 uznesení,

- v časti súhlasí bolo prijaté 2 uznesenia,

- v časti rozhodlo bolo prijaté 1 uznesenie,

- v časti ukladá bolo prijaté 1 uznesenie,

- v časti určuje bolo prijaté 2 uznesenia,

- v časti konštatuje bolo prijaté 1 uznesenie.

Bod č. 2

Predmetom kontroly bolo dodržanie čerpania rozpočtu v Školskej jedálni pri MŠ za rok 2012. Kontrola bola zameraná  na čerpanie schváleného rozpočtu jedálne. Hospodárenie je uvedené v nasl. tabuľke:

Tabuľka č. 1

|  |  |  |  |
| --- | --- | --- | --- |
| Popis | Rozpočet po zmenách | Skutočnosť k 30.6.2011 | % plnenia |
| 610 -Mzdové náklady | 10 063 | 10 061 | 99,98 |
| 620 -Odvody zo mzdy | 3 713 | 3 607 | 97,15 |
| 630- Tovary a služby | 390 | 384 | 98,46 |
| 640- | 200 | 200 | 100,00 |
| **Školská jedálen pri MŠ** | **14 365** | **14 252** | **99,21** |

Kontrolou bolo zistené, že pri hospodárení sa jedáleň riadila so schválenými finančnými prostriedkami a pravidlami rozpočtového hospodárenia.

**Bod č. 3**

Na základe plánu kontrolnej činnosti hlavného kontrolóra na II. polrok 2012, bola vykonaná NFK: Kontrola dodržiavania a uplatňovania zákona č. 211/2000 Z. z. o slobodnom prístupe k informáciám. Predmetom kontroly bolo zistiť, ako sú dodržiavané príslušné ustanovenia všeobecne záväzných právnych predpisov:

- zverejňovanie zmlúv, faktúr, objednávok

- vedenie centrálnej evidencie a vykonávanie registrácie došlých žiadostí a podaní o sprístupnenie informácie

- dodržiavanie zákonných lehôt na vybavovanie žiadostí.

Kontrolou bolo zistené, že pri povinnom zverejnení dokumentov za mesiac október 2012 bolo zverejnených 58 faktúr a 11 zmlúv na internetovej stránke obce, kde neboli vo všetkých prípadoch dodržané lehoty na zverejnenie :

\* *zmluva je účinná dňom nasledujúcim po dni jej zverejnenia  
\* faktúra sa zverejňuje do 30 dní od úhrady*.  
čo nebolo v súlade so zákonom o slobodnom prístupe k informácií.

Pri kontrole evidencie došlých žiadostí o poskytnutie informácií, bolo zistené: evidencia žiadostí je vedená samostatnej agende „Evidencia- poskytnutie informácií.“ V kontrolovanom období boli podané 2 žiadosti a boli vybavené v zákonnej lehote.

Bod č. 4

Predmetom kontroly bolo dodržiavanie ustanovení zákona č. 583/2004 Z.z. o rozpočtových pravidlách územnej samosprávy v oblasti čerpania rozpočtu za rok 2012. Rozpočet na rok 2012 bol schválený na riadnom zasadnutí OZ dňa 16.02.2012 uznesením č PL-1/2012-IV.

Počas roka bol prepracovaný 2 x a schválený OZ, čo je v súlade s príslušnými ustanoveniami zák. č. 583/2004 Z. z. o rozpočtových pravidlách verejnej správy v znení neskorších predpisov. a zák. SNR č.369/90 Zb.o obecnom zriadení.

Tabuľka obsahuje prehľad výsledku čerpania rozpočtu v členení na bežný, kapitálový rozpočet a finančné operácie vč. ZŠ s VJM

|  |  |  |  |  |
| --- | --- | --- | --- | --- |
|  | **Schválený rozpočet** | **Upravený rozpočet** | **Skutočnosť k 31.12.2012** | **% plnenia** |
| Bežné príjmy OcÚ | 732 043 | 754 704,39 | 738 716,21 | 97,88 |
| Príjmy – ZŠ s VjM | 0 | 2131,00 | 0 |  |
| Kapitálové príjmy | 508 382 | 468 423,13 | 468 423,19 | 100 |
| Finančné operácie | 268 785 | 155 648,00 | 161 045,28 | 103,46 |
| **Príjmy celkom** | **1 509 210** | **1 380 906,52** | **1 368 184,68** | 99,07 |
|  |  |  |  |  |
| Bežné výdavky OcÚ | 548 820 | 512 928,24 | 508 195,33 | 99,07 |
| Výdavky ZŠ s VJM | 173 581 | 217 023,80 | 216 956,90 | 99,96 |
| Kapitálové výdavky | 637 782 | 608 106,39 | 608 106,39 | 100,00 |
| Finančné operácie | 28300 | 28 339,14 | 33 970,85 | 119,87 |
| **Výdavky celkom** | **1 388 483** | **1 366 397,57** | **1 367 229,47** | 100,06 |

Súčasťou materiálu je aj podrobné čerpanie rozpočtu k 31.12.2012.

**Bod č. 5**

Obec vykonala v zmysle zákona č. 431/2002 Z. z. o účtovníctve inventarizáciu majetku ku dňu zostavenia riadnej účtovnej závierky, t.j. k 31. 12. príslušného roka.

V roku 2012 bola vykonaná na základe príkazu starostu č. 5/2012 zo dňa 12. 12. 2012 Z predloženej dokumentácie z inventarizácie majetku vykonanej v roku 2012 bolo zistené,   
že inventúry boli vykonané od 17. 12. 2012 do 31. 12. 2012. Podľa jednotlivých prehľadov o výsledku inventarizácie za rok 2012 spracovaných inventarizačnou komisiou vedie v evidencii nasledujúci dlhodobý nehmotný a hmotný majetok v celých ( €):

Tabuľka č. 2 Dlhodobý nehmotný a hmotný majetok

|  |  |  |
| --- | --- | --- |
| **Účet** | **Názov** | **Stav k 31. 12. 2012** |
| 013 | Softvér | 7 240 |
| 019 | Ostatný dlhodobý majetok | 15 425 |
| 021 | Stavby | 2 512 833 |
| 022 | Samos. hnut. veci a súb. hnut. vecí | 73 285 |
| 023 | Dopravné prostriedky | 62 989 |
| 031 | Pozemky | 519 221 |
| 032 | Umelecké diela a zbierky | 8 530 |
| 042 | Obstaranie dlhodobého hmotného majetku | 424 483 |
| **Spolu** |  | **3 624 006** |

Pri kontrole opodstatnenosti vyraďovania majetku bolo zistené že, obec vystavila protokoly o vyradení majetku. V roku 2012 boli vyradený nasledovný majetok:

* Kolesový traktor – z dôvodu predaja
* Cisterna HTS- z dôvodu nefunkčnosti
* Zhrňovacia radlica- z dôvodu nefunkčnosti

Podľa záznamov inventarizačných komisií a záverečných správ o výsledkoch ročných inventarizácií neboli zistené rozdiely medzi účtovným a skutočným stavom.

Vo Štvrtku na Ostrove, 23.02.2013

Nora Dohoráková